Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Kamaráról szóló 1998. évi IV. törvény szabályai az irányadóak. A munkavédelemre a munkavédelemrõl szóló 1993. évi
Paragraph Index: 631

Kamaráról szóló 1998. évi IV. törvény szabályai az irányadóak. A munkavédelemre a munkavédelemrõl szóló 1993. évi XCIII. törvény vonatkozik, melynek preambulma szerint e törvény célja az, hogy az Alkotmányban foglalt elvek alapján szabályozza az egészséget nem veszélyeztetõ és biztonságos munkavégzés személyi, tárgyi és szervezeti feltételeit a szervezetten munkát végzõk egészségének, munkavégzõ képességének megóvása és a munkakörülmények humanizálása érdekében, megelõzve ezzel a munkabaleseteket és a foglalkozással összefüggõ megbetegedéseket. Azon túl tehát, hogy a munkavédelemmel kapcsolatos konkrét kérdések rendezése elsõdlegesen nem az Mt. rendszerével kapcsolatos, alkotmányossági szempontból az adatvédelmi biztos aggályosnak tartotta azt is, hogy a munkáltató jogos gazdasági érdeke végett, a munkavállaló jogait súlyosan korlátozó adatkezelést éppen az érintett érdekeire való hivatkozással – vagyis munkavédelmi célból – kívánják törvényi szinten korlátozni. Az adatvédelmi biztos hangsúlyozta továbbá azt is, hogy a kialakult hazai adatvédelmi gyakorlat szerint abban az esetben, ha a munkavállaló élete vagy testi épsége ténylegesen és közvetlenül veszélyben van, a védelem szempontjából szükséges helyiségekben a kamerák elhelyezése – az Avtv. rendelkezéseinek betartásával – nem sérti az érintett személyiségi jogait. A tûzvédelmi cél sem alapozza meg az adatkezelést. A tûzvédelemre a tûzjelzõ berendezés alkalmas, a kamera alkalmatlan eszköz, az ilyen adatkezelés „készletre” történõ adatfelvételnek minõsül. Alkotmányossági szempontból aggályos továbbá az az állítás is, mely szerint abban az esetben, ha a munkavállaló nem járul hozzá saját alapjogainak a korlátozásához, akkor az Mt. rendelkezéseinek értelmében – pusztán ebbõl az okból – a munkaviszonyát meg lehetne szüntetni. Az adatvédelmi biztos állásfoglalásában a leghatározottabban szembehelyezkedett a megkeresõ levelében említett érveléssel, és szükségesnek tartotta hangsúlyozni azt, hogy egy demokratikus jogállamban nem lehet a munkavállalók egzisztenciális kiszolgáltatottságával visszaélni, különösen nem úgy, hogy amennyiben nem járulnak hozzá alapjogaik korlátozásához, akkor ez a magatartásuk az életminõségük drasztikus romlását eredményezheti. (1165/K/2005) A fenti kérdéssel kapcsolatos egy szakszervezet beadványa, melyben arra kértek választ, hogy egy hivatásos önkormányzati tûzoltóságon milyen feltételekkel mûködtethetõ kamerarendszer. A kamerarendszert vagyonvédelem, munka- és balesetvédelem, valamint a munkafegyelem, a munkaintenzitás ellenõrzése céljából mûködteti a parancsnokság. Az ügyeleti helyiségben – melyben a huszonnégy órás szolgálatát végzi a készenlétben lévõ munkavállaló – elhelyezett kamera mûködéséhez az ügyeletesek hozzájárulását nem kérte ki a parancsnok. Az ügyeleti szolgálat a – túlmunkával vegyes – készenlét egy sajátos fajtája, mely általánosságban a munkavégzésre történõ rendelkezésre állást, vagyis a munkaidõn kívül történõ rendelkezésre állást jelenti. A tûzoltóságon a munkáltatói jogkört gyakorló személy – a tûzoltóság zavartalan mûködésével kapcsolatos közérdekbõl fakadóan – az ügyeleti idõ eltöltésével kapcsolatban szigorúbb szabályokat állapíthat meg. Ugyanakkor, a munkavállalók ellenõrzése céljából az ügyeleti szobában nem lehet kamerát elhelyezni, tekintettel arra, hogy az ellenõrzést a munkáltatói jogkört gyakorló személy más, a személyiségi jogokat kevésbé sértõ gyakorlat kialakításával is megvalósíthatja. (1805/A/2005) A kamerák mûködtetése mellett a korábbi évekhez hasonlóan továbbra is érkeztek olyan beadványok, melyekben a munkavállaló által használt e-mail postafiók használatának az ellenõrzésével kapcsolatban kértek állásfoglalást. A

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes